section_heading: Karijera
paragraph_text: Yip karijeru započinje 2003. godine zaigravši za klub Coquitlam Express koji se natjecao u BCHL-u. Tu provodi dvije sezone te odigrava 99 utakmica u regularnom dijelu sezona pri čemu prikuplja 131 bod. U prvoj sezoni s Coquitlamom bilježi i četiri nastupa u doigravanju iz kojih prikuplja tri boda. Nakon toga odlazi na Sveučilište Boston gdje igra za Boston Terriers, sveučilišnu hokejsku momčad, koji se natječe u NCAA-u. U četiri sezone ostvaruje 139 nastupa pri čemu prikuplja 108 bodova. U svojoj posljednjoj godini na sveučilištu osvaja prvenstvo NCAA.<ref name = "no. 1">Rookie Yip Looking to Make Impression, big club (Denver Post)